光緒12年10月李欽安立盡過耕典園地字

立盡過耕典園地字人李欽安，承父遺下先年買有地基壹處，坐落土名九芎林公館街下畔崁面，四至界址印契內載明並帶苧仔、糞窖、石礐、風圍等件在內。年納國王宮香油銀貳角共贌園租銀壹拾陸大元正，歷管無異。今因乏銀別創，願將此業出典與人，先問房親俱各不受，託中引就與姜居昌出首承典，當日憑中三面言足，定時值典業價銀陸拾大元正。色現經中交於安等親手收訖，中間並無債貨估折短少等情，安即日同中將業沿界踏交姜居昌前去官贌收抵銀利息，餘有剩銀肆元。每年向姜居昌手內領清按作早貳元晚貳元，其業年限自丙戍冬起至己丑年冬止，參年為期，限滿之日，銀字兩相交還不得異言據刁等因，此係二比甘願兩無逼勒，各無反悔，口筆無憑，立盡過耕典字壹紙，帶墾批壹紙並印契貳紙，共肆紙付執為照。 批明：安即日經中交來實收到典字內業價佛銀陸拾大元正足訖，批照。 再批明：其糞窖移遷修整係業主出銀，批照。 又批明：即日典主備出無利中金花紅銀貳大元，還銀之日業主無利照數備還，批照。 為中　叔　襟德　押 在場叔　吳吉　押 代筆人　林逢時　押 光緒拾貳年丙戊歲拾月　日立盡過耕典園地字　李欽安　押